b'\n_START_ARTICLE_\nElektrum\n_START_PARAGRAPH_\nElektrum je prirodna slitina srebra i zlata, no proizvo\xc4\x91ena je i namjernim stapanjem komponenti. Naj\xc4\x8de\xc5\xa1\xc4\x87e je u slitini prisutna i mala koli\xc4\x8dina bakra. Stari su je Grci nazivali bijelim zlatom odnosno zlatom, za razliku od rafiniranog, \xc4\x8distog zlata. Koli\xc4\x8dina zlata u slitini mo\xc5\xbee znatno varirati, tako npr. zapadnoanatolski novac sadr\xc5\xbei 70 - 90\xc2\xa0% spomenutog, dok lidijski novac sadr\xc5\xbei samo 45 - 55\xc2\xa0% zlata. Slitina je blijedo \xc5\xbeute do \xc5\xbeuto bijele boje.\n_START_SECTION_\nPovijest\n_START_PARAGRAPH_\nElektrum se prvi puta spominje u starom Egiptu,u vrijeme faraona Sahure.Tako\xc4\x91er ga spominje i Plinije Stariji u svom djelu Naturalis Historia._NEWLINE_Barem ga se tri puta spominje i u Bibliji, u opisu vizija proroka Ezekiela. Rije\xc4\x8d se javlja i u sumerskim tekstovima.Smatra se da je prvi puta kori\xc5\xa1ten oko 600 godine prije Krista,u Lidiji,za vladavine Aliatesa II._NEWLINE_Za izradu kovanog novca elektrum je znatno podesniji od \xc4\x8distog zlata.Sadr\xc5\xbeaj zlata varira od 75-90\xc2\xa0% kod zapadno anatolskog novca,do 45 - 55\xc2\xa0% kod lidijskog novca.Negdje oko 350 prije Krista prestaje ga se rabiti u ove svrhe.\n_START_SECTION_\nDodatna literatura\n_START_PARAGRAPH_\nSelwyn,L. Metals and Corrosion - A Handbook for Conservation Professional,Ottawa 2004.'